Porsche
Porsche, virallisesti Dr. Ing. h.c. F. Porsche AG, on vuonna 1931 perustettu saksalainen autoja valmistava yhtiö, jonka pääomistajia ovat Porschen ja Piëchin suvut. Sen perusti Ferdinand Porsche, joka oli ensimmäisen Volkswagenin suunnitellut insinööri. Yhtiö sijaitsee Zuffenhausenissa, Stuttgartin kaupungin alueella.
Porsche Cayenne
Neljä vuotta alkuperäisen mallin esittelyn jälkeen, esiteltiin joulukuussa 2006 uudistettu Cayenne. Uusi malli tulee jälleenmyyjille helmikuussa 2007. Mallin valmistus aloitettiin Leipzigissa joulukuun 2006 lopulla. Aluksi tuotantotahti on hieman normaalia pienempi, mutta helmikuuhun mennessä se nostetaan 180 autoon päivässä. Ensimmäisen sukupolven tapaan autojen korit valmistetaan Slovakian Bratislavassa ja suurin osa moottoreista kootaan Saksassa, Stuttgart-Zufferhausenissa. Lopullinen kokoonpano tapahtuu Leipzigin tehtaalla.